Kirken ble oppført 1855–1859 i nygotisk stil etter tegninger av den britiske arkitekten George J. Wigley (1825–1866). Det var den første kirke i Roma i nygotisk stil, og den siste kirke i byen som ble bygget mens paven fremdeles hersket over den som monarkisk statssjef. I kirken æres det undergjørende ikonet , utført av den kretiske skole på 1300-tallet. Fasaden preges av spissbuen og rosettvinduet. Kirken gjennomgikk en ombygging 1898–1900 av arkitekten Maximilian Schmalzl (1850–1930). I interiøret har Eugenio Cisterna utført en rekke malerier.